Centro de Dokumentado kaj Esploro pri la Lingvo Internacia

La 22-an de novembro 2007 okazis en CDELI gazetara konferenco, dum kiu la svisaj parlamentaninoj Gisèle Ory kaj Francine John-Calame anoncis la kandidatigon de Esperanto kaj UEA por la Nobelpremio pri paco.

La 16-an de majo 2015 CDELI akceptis la partoprenantojn de la Tria Tutmonda Kolokvo pri instruado de Esperanto organizita de ILEI."Myni Esperanto-Schwyz, alemanlingva filmdokumente pri la 3-a Tutmonda Kolokvo kaj pri CDELI

 Historio 
Ĝi estis fondita en 1967. Ĝi estas fako de la Urba Biblioteko kaj enhavas pli ol 20.000 bibliografiajn unuojn. Interlingvistike neŭtrala (tial la nomo en la franca), CDELI ne entenas nur esperantaĵojn, sed celas konservi dokumentojn en ĉiuj planlingvoj: tie situas la plej riĉaj bibliotekoj en Volapuko kaj en Okcidentalo, interalie. Ĝi estas unu el la Interlingvistikaj instancoj de Esperantujo.

CDELI estis iniciatita de Claude Gacond en 1954 per savo de arĥivaĵoj. De 1969 ĝis 1974 li interrompis sian instruistan karieron por plentempe dediĉi siajn fortojn al la starigo de KCE kaj CDELI. Ekde sia emeritiĝo en 1994, Claude Gacond daŭrigis sian poresperantan aktivecon kadre de CDELI kiel nesalajrata arĥivisto, ĝis kompleta retiriĝo en 2022. Unu el liaj fidelaj kunlaborantoj estis Andrée Gacond, lia edzino, kiu ĉiusemajne kunlaboris en CDELI ekde ties fondo. Emerita bibliotekistino de la urba biblioteko, salajrita de la Esperanto-Amikaro de CDELI, Martine Schneller, kaj bonvoluloj, precipe Nancy Fontannaz kaj Stefano Keller, menciindas pro la plenumo de bibliotekaj taskoj kaj dum la instruado kadre de la studsabatoj kaj seminariojstudsabatoj kaj seminarioj : http://www.esperanto-gacond.ch/studsabatoj.html kiuj okazis en CDELI. Ekde 2022 la institucio ne plu havas arĥiviston. Tiu lasta, Claude Gacond, fondinto de CDELI, forpasis la 17-an de novembro 2024. Por 2028 estas planita translokigo al granda urba kaj kantona arĥivejo en alia loko en la sama urbo.

 Eldonejo 
CDELI estis unu el la eldonistoj (kun Svisa Esperanto-Societo) de «Universalaj Lingvoj en Svislando , Svisa Enciklopedio Planlingva», verkita de Andreas Künzli.

 Vidu ankaŭ 
 Esperanto-bibliotekoj
 Kultura Centro Esperantista (KCE)
 Vilao Fallet
 Matenadarano

 Referencoj 

 Eksteraj ligiloj 

 Retejo de CDELI
 CDELI  en la retejo de la Biblioteko de la Urbo, La Chaux-de-Fonds
 Retejo de Claude GACOND, kreinto de CDELI, kun paĝoj pri la bibliotekaj servoj
 UEA-Vikio: Svislando
 Esperanto-periodaĵoj CDELI
 Kien iros CDELI kaj al kiu ĝi apartenas?, artikolo en Libera Folio aperinta 2024-10-01 ()

CDELI
Kategorio:Planlingvoj
Kategorio:La Chaux-de-Fonds
Kategorio:Esperanto-movado en Svislando
Kategorio:Interlingvistiko
Kategorio:Svisa Esperanto-Societo